paragraph_text: RPG-40 je sovjetska protutenkovska ručna bomba koja je razvijena 1940. godine a koristila se tijekom 2. svjetskog rata. Sa 795 grama eksploziva koliko je pohranjeno u tijelu bombe, RPG-40 može probiti oko 20 mm čeličnog oklopa. U kontaktu s debljim oklopom, bomba može uzrokovati njegovo ljuštenje. Njezin domet bio je ograničen na 22 metra zbog čega su se vojnici morali izlagati neprijateljskoj vatri kako bi bombom pogodili tenk.